section_heading: Povijest
paragraph_text: U početku 3. armija nije bila predmet savezničke protuofenzive (Ofenziva od 100 dana). Međutim, u rujnu 1918. godine u ofenzivi Meuse-Argonne (26. rujna – 11. studenog 1918.) napadnuta je od strane Američkih ekspedicijskih snaga, te je pretrpjela velike gubitke i prisiljena na povlačenje. Armija se morala povući oko 12 km u prvih pet dana ofenzive, te je zauzela položaje najprije na rijeci Aisne, a nakon toga na rijeci Meuse. Nakon prestanaka neprijateljstava 3. armija se počela vraćati u Njemačku, te je nakon dovršenog povlačenja rasformirana 30. siječnja 1919. u Wetzlaru.